
            Spesifikasies:

Vir baie mense is dit ondenkbaar dat ook kinders aan depressie kan ly. Tog is dit die hartseer realiteit wat Henk en Ansie Gous in As ’n kind se lag verdwyn aanroer. 

In hierdie boek bespreek Henk en Ansie eerstens die werklikheid van depressie by kinders en die lewe wat God bedoel het kinders moet hê. In die tweede deel van die boek kyk hulle na die simptome en snellers van depressie, en in die derde afdeling wat ouers, professionele kundiges, onderwysers en ander mense kan doen wanneer ’n kind aan depressie ly. 

As ’n kind se lag verdwyn wil kinders help om te lééf, nie net te oorleef nie. Dit wil ouers help met die moeilike kuns van kinders grootmaak. Want al kan hulle nie namens hulle kinders elke geveg veg nie, kan hulle hulle kinders help veg.
Kort kopie


In As ’n kind se lag verdwyn bespreek Henk en Ansie Gous die hartseer realiteit dat ook kinders aan depressie kan ly. Hulle bespreek die simptome en snellers van depressie, asook wat ouers en ander mense kan doen om die jong depressielyer te help. Want kinders is bedoel om werklik te lééf, nie net te oorleef nie.

Oor die outeurs


Dr Henk Gous is predikant van die NG Kerk Quelle​rina in Roodepoort, Gauteng. Hy dien op ’n wye gebied in die NG Kerk as leier. Prediking, pastoraar en jeugwerk is fokuspunte in sy bediening. Hy hou van fietsry, stap, natuur en avontuur 

Dr Ansie Gous is ’n kliniese sielkundige in privaat praktyk aan die Wes-Rand. Haar doktorale studie en praktyk-ervaring dek die wye spektrum van depressie. Sy is ook lief vir kinders, stap, tuin, lees, dans en sonsondergange. Hul kinders is Gustav, Eras, Helien en Janie. Janie is in 2003 oorlede.
Unieke verkooppunte

· Boek is geskryf deur mense met baie ervaring oor die onderwerp.

· Aktuele onderwerp.

Ander boeke deur Henk Gous

· Om die ondraaglike te dra (Christelike leefwyse/Algemeen)

